Lolland-Falsters Stifts-Tidende, 1839-06-02
Som bekjendt blev der i sin Tid her i Stiftet ligesom andre Steder oprettet en Sparekasse, hvis Overskud senere blev anvendt til dermed at fundere en Laanekasse, og for begge Kasser blev der vedtaget nogle Bestemmelser, der have erholdt den hidtil som fornøden anseete kongelige Sanction. Det var naturligt, at da Sparekasserne oprettedes paa en Tid, da man endnu ikke havde nogen Jdee om ved private Foreninger at søge at fremkalde eller vedligeholde nogen gavnlig Foranstaltning, at man den Gang ikke tænkte paa, at ogsaa andre end den selvvalgte Bestyrelse kunne have nogen Jnteresse for hvorledes den oprettede Kasses Midler bleve bestyrede, men de senere Aar have bragt andre Jdeer i Ømløb, og det er derfor rimeligt, at man ogsaa søger at anvende disse paa Sparekasserne, især da Erfaring har lært, at disse ingenlunde vare saa gavn bringende, som man i Førstningen troede, hvorved det dog for at undgaae Misforstaaelse maa bemærkes, at det ikke egentlig er mod Sparekasserne Oppositionen er reist; men mod Maaden, hvorpaa de ved dem indsamlede Penge ere blevne anvendte. Nykjøbing Spare- og Laanekasse forestaaer for Tiden en ikke uvæsentlig Forandring i det nemlig, efter hvad man med temmelig Vished veed, tvende af de hidtil fungerende Directeurer agte at udtræde af Bestyrelsen, og det synes derfor ikke upassende, at fremkomme med Ønsker og Forslag, der maaskee nu kunne komme til Anvendelse. Hvormeget der end maaskee kunne tale for en total Grund-Reform ved Bestyrelsen af Sparekasserne i Almindelighed, ville vi dog ikke fremkomme med noget Forslag hertil, vel vidende, at man her maa lade sig nøie med at gjøre smaa Skridt. Vi ville saaledes Jntet have imod, at Directionen ved Valget af de tvende nye Directeurer følge det forældede og overalt forkastede System at private Bestyrelser supplere sig selv, men ville kun anmode Directionen og nøie at overveie de Fordringer, der nødvendig maa gjøres til de Mænd, hvem de ville anbetroe Bestyrelsen af saa betydelige Pengesummer, som Sparekassen for Tiden besidder, og vel erindre, at disse Mænd atter i Tidens Længde ville have Jndflydelse paa den tilkommende Bestyrelses Valg. Skjøndt det maaskee vil synes noget underligt, ja vel endog upassende, at tale videre om de Personer, der mueligen blive valgte, ville vi dog sætte os ud over slige bemærkninger, og af flere Grunde erindre den ærede Bestyrelse om, at den ved Valget af de tilkommende Directeurer har at tage Hensyn til andre Egenskaber hos dem, de ville vælge, end at Vedkommende ere retskafne og solide Folk; thi hvor nødvendig end disse Egenskaber unægtelig ere, saa er det dog vistnok, at der ere andre ligesaa uundværlige Egenskaber, til hvilke der maa tages Hensyn. Vi formene nemlig, at de tilkommende Directeurer nødvendigviis maa være Mænd, der have grundig Jndsigt i Pengetransactioner og Regnskabsvæsen, da de uden saadan Kundskab hverken formaae at have nogen grundet selvstændig Mening om hvorledes Kassens Pengemidler efter Tids-Forholdene bør anvendes eller kunne med Rytte gjennemgaae Regnskabet. Man vil maaskee vel herimod indvende, at saalænge Kassens Midler anvendes som hidtil, nemlig alene modtages for at indbetales i Kongens Kasse til Forretning er slig Kundskab overflødig, men vi ville bede dem, der fremsætte denne Jndvending, at erindre, at det netop er mod en slig Anvendelse af Sparekassernes Midler, man i den senere Tid har opponeret, og hvilken ogsaa vi ønske forandret; men forinden vi nærmere indlade os paa at udvikle hvorledes dette kan skee, ville ve endnu erindre Bestyrelsen om, at da flere af Stiftets Kjøbstæder kun ere fjernede en to a tre Mile fra Nykjøbing, indseer man ingen Nødvendighed i, at de tvende tilkommende Directeurer skulle have Bopæl i Nykjøbing, og det saa meget mindre som et Medlem af Bestyrelsen hidtil stedse har boet 2 Mile borte fra Byen. (Fortsættes.)